b'\n_START_ARTICLE_\nAldii\n_START_PARAGRAPH_\nAldii so bili po srednjeve\xc5\xa1kih germanskih zakonih polsvobodni podlo\xc5\xbeniki z dru\xc5\xbebenim polo\xc5\xbeajem med svobodnjaki in su\xc5\xbenji in se pogosto zmotno zamenjujejo s tla\xc4\x8dani. Bili so brez politi\xc4\x8dnih in voja\xc5\xa1kih pravic in vezani na zemljo, ki so jo obdelovali, vendar so se lahko poro\xc4\x8dali in se branili na sodi\xc5\xa1\xc4\x8du. Imeli so svojo ceno (wergild), ki je bila ni\xc5\xbeja od cene svobodnjakov, in je bila omejena samo na njihovo lastnino. \xc4\x8ce jih je kdo okradel, po\xc5\xa1kodoval ali ubil, je moral krivec o\xc5\xa1kodovancu ali njegovi dru\xc5\xbeini za od\xc5\xa1kodnino pla\xc4\x8dati wergild.'